ŠILUTĖS RAJONO savivaldybės

taryba

SPRENDIMAS

DĖL ŠILUTĖS RAJONO SAVIVALDYBĖS TARYBOS 2019 M. KOVO 28 D. SPRENDIMO NR. T1-1301 „DĖL MOKĖJIMO UŽ SOCIALINES PASLAUGAS TVARKOS APRAŠO“ PAKEITIMO

2022 m. kovo 31 d. Nr. T1-954

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, Lietuvos Respublikos vyriausybės 2006-06-14 nutarimu Nr. 583 „Dėl mokėjimo už socialines paslaugas tvarkos aprašo patvirtinimo“ 3 punktu, Lietuvos Respublikos Vyriausybės 2006-10-10 nutarimo Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ nuostatomis, Šilutės rajono savivaldybės taryba n u s p r e n d ž i a:

1.	Pakeisti Šilutės rajono savivaldybės tarybos 2019 m. kovo 28 d. sprendimo Nr. T1-1301 „Dėl mokėjimo už socialines paslaugas tvarkos aprašo“ 48, 58 punktus ir išdėstyti juos taip:

1.1. „48. Asmuo moka papildomą mokestį:

48.1. kai skirtumas tarp socialinės globos kainos ir asmens mokėjimo už trumpalaikę socialinę globą yra didesnis už Savivaldybėje nustatytą maksimalų socialinės globos finansavimo dydį;

48.2. už vienvietį kambarį Šilutės socialinės globos namuose 5 % dydžio mokestį, kuris skaičiuojamas nuo patvirtintos socialinės paslaugos kainos. Vienvietis kambarys skiriamas ir papildomas mokestis mokamas globos įstaigos ir asmens (globėjo, rūpintojo) tarpusavio susitarimu pagal Šilutės socialinės globos namų nustatytą tvarką.“

1.2. „58. Asmuo moka papildomą mokestį:

58.1. kai skirtumas tarp socialinės globos kainos ir asmens mokėjimo už ilgalaikę socialinę globą yra didesnis už Savivaldybėje nustatytą maksimalų socialinės globos finansavimo dydį;

58.2. už vienvietį kambarį Šilutės socialinės globos namuose 5 % dydžio mokestį, kuris skaičiuojamas nuo patvirtintos socialinės paslaugos kainos. Vienvietis kambarys skiriamas ir papildomas mokestis mokamas globos įstaigos ir asmens (globėjo, rūpintojo) tarpusavio susitarimu pagal Šilutės socialinės globos namų nustatytą tvarką.“

2. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

3. Nustatyti, kad šis sprendimas įsigalioja 2022 m. balandžio 1 d.

4. Pavesti Šilutės rajono savivaldybės administracijai paskelbti šį sprendimą Savivaldybės interneto puslapyje www.silute.lt

Savivaldybės meras	Vytautas Laurinaitis